Aṭas i yebddlen di leḥara-nni seg tikkelt taneggarut mi d ruḥ-aɣ ɣer din, tawwurt rranas selk akken ulac win ara yekcmen ɣer din, khas akken xedmen-d yiwen umeḍiq ɛedd-aɣ yis ɣer daxel, afrag ihudd yeččur d iɣerwasen, aɣemu n lbir-nni istaɛfa ɣer mata-s, tiwwura d ṭwiqqa neqḍen-t, times tegla merra s yidis azelmaḍ n leḥara-nni, iɣraben-is ɣelin. Ur yelli ḥedd, almi id yeruḥ ssut deffir-iw, d aḍar n wesɣar, afus-is ɣef uɣrab, imi-s afermac yekcem daxel d wudem-is asellaw tamart tamelalt taɛreḍ ad teɣum-it, ifasen-is terggigin, s temara i yebedd din.